L'Agrupació Musical els Majors de l'Horta Sud oferix un concert de Nadal
16/12/2005 11:28:00

# L'Agrupació Musical els Majors de l'Horta Sud oferix un concert de Nadal

*   16/12/2005 11:28:00
*   [Imprimir](#)
*   Compartir
*    https://www.alaquas.org/documento.asp?id\_do=9726

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9726%2F1&title=Ajuntament%20d%27Alaqu%C3%A0s.%20Prensa.L%27Agrupaci%C3%B3%20Musical%20els%20Majors%20de%20l%27Horta%20Sud%20oferix%20un%20concert%20de%20Nadal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9726/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9726/9726_Form_4.jpg)](https://www.alaquas.org/ficheros/documentos/2005/2/9726/9726_Form_10.jpg "<a href='https://www.alaquas.org/ficheros/documentos/2005/2/9726/9726_Form_10.jpg' target=_blank><i class='fa fa-external-link' aria-hidden='true'></i>.L'Agrupació Musical els Majors de l'Horta Sud oferix un concert de Nadal</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9726&idioma=1&autotraduce=0)

L'acte tindrà lloc a l'Auditori Nou d'Alaquàs el diumenge 18 de desembre

El proper diumenge 18 de desembre l'Agrupació Musical Els Majors de l'Horta Sud actuarà a l'Auditori Nou d'Alaquàs. Aquest grup de músics està format per 55 jubilats i pensionistes de tota la comarca de l'Horta Sud. L'espectacle comptarà amb dues parts. En la primera tocaran dos pasodobles, Laura i El Tambor de Granaderos, seguit de la Obertura de El Tambor de Granaderos i el Preludio Acto 3º de La Marchenera. A la segona part seguiran l'actuació amb el pasodoble Amigas de "La Armonía" , la Obertura Caballería Ligera, Jesús Crist Superstar de Lloyd Webber i el pasodoble El Tío "Caniyitas" de Ricardo Dorado. L'espectacle arribarà a la seua fi amb la interpretació de Quatre Nadalenques de Sánchez Torrella.

L'Agrupació Musical Els Majors de l'Horta Sud va actuar per primera vegada a Alaquàs al desembre de 2003 en un concert inaugural on ompliren l'Auditori de gom a gom. Aquesta agrupació va nàixer l'any 2002 amb l'objectiu de donar cabuda a les persones majors que han dedicat la seua vida al món de la música i volen continuar exercint la seua dedicació musical. La trajectòria d'aquest grup la dut a actuar a nombrosos Auditoris i Teatres de la Comunitat Valenciana i a participar en el Primer Festival de Bandes de Música de Majors de la Comunitat Valenciana al Palau de la Música. Aquest any, en el mateix recinte, va clausurar la Tercera Secció del Certamen Internacional de Bandes de Música de València.

La banda musical està dirigida per Francisco José Martínez Gallego, compositor, docent i director de banda. En el camp de la composició destaca el seu ampli catàleg d'obres amb més de 15 pasodobles, marxes mores, marxes de processó, música de cambra i simfònica. Camp en el que ha aconseguit distincions i premis en concursos.